kk kk kk kk kk kk ba kk kk kk kk kk kk tt kk ky kk kk ru ru kk ru kk de kk kk kk kk kk kk kk kk kk kk kk kk kk kk kk kk kk kk kk kk kk kk kk kk ba kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk ru kk kk tt kk kk kk kk kk kk kk kk kk kk kk kk kk it kk ko ru kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk av ba kk kk kk kk kk ky kk kk kk kk kk kk kk kk kk uk kk kk kk kk kk kk kk kk kk kk ru kk kk kk kk kk kk kk ru kk de fr ru kk de ca ru kk de oc kk ru ru kk de vi kk de nn kk de pt kk de oc kk de fr kk de de kk de fr kk de zh kk de fr kk de fr kk de oc kk de ca kk de oc kk de fr kk de fr tg de da kk de vi kk de de kk de it kk de fa kk de fr kk de fr kk de ms kk de ca kk de en kk de de kk de ca kk de nn kk de fr kk de de kk kk kk
Тілеубек Батыс. Жалғыздықтан ләззат алуды үйрендім | Әдебиет порталы
Әдеби үдеріс Авторлар Кітаптар Аудиокітаптар Жанрлар Кейіпкерлер Блогтар Арнайы жобалар Мультимедиа
Әдебиеттi ешкiм мақтаныш үшiн жазбайды, ол мiнезден туады, ұлтының қажетiн өтейдi сөйтiп...
Сезіммен қайшы кеп, ойлармен жарысып,
Менің құзырым аспандағы қызыл күнді өшіруге жетсе ғой,
Сырғыған уақытты тоқтатар күш бар болса ғой менде.
Табиғат заңына қайшы кеп жасандылықты тудырған.
Бұл ұйқтау үшін жасалынған шешім емес!
Тасбауыр бұл қоғам ізгілікті көрерде сондай көне,
Әлемнің мейрімін, адамның жылуын сезерде
Жағыңдар, өзіме апарар шынайы әлемнің алауын.
Еркін аспанды лаулатар жасанды "жарықтан да" жарық
Бізді қылмыс жасауға итермелеген жарықты,
Ұшады кеңістікте қисапсыз ақ көбелек, ақ ұшқындар…
Тарих сенің тарихта болғаныңа сенбейді.
Алып от шардың әлсіз қызуын сезіну оған да ауыр.
Немесе кішкантай нүктенің ғажайып жарқылын көру
Былтырғы соңғы қардың дәл өзіндей,
Аспаннан самаладай гүл төгілді.
Алақанымда еріді әппақ көбелектердің жаны,
Әуедегі мылқау тіл жұтты
Жауып тұр алғашқы қар,
Әуедегі есепсіз қар ұшқындарының ең сүйкімдісі,
Ең қасыреттісі келіп менің көзіме тамады.
Жанарымда өзіне ғашық еткісі келетін тағдыр жазуы да жаралы.
Біз ешқашан сезінбейтін шексіз құдырет,
Біз ешқашан жетпейтін ұлылық,
Тамырымда әлі соқпаған сәби сезімді қозғасын.
Азырақ ақсын табиғаттың көз жасы…
Кеңістіктегі қалықтап ұшқан миллион көбелек,
Мені оятады әлмисақта өлген ұйқымнан.
Жақындама, ақынға да, ұшқынға,
Жақын барсаң жұтып қояды сиқырлап.
Қиялымда бір нәрсені ұмытқаным ғана есімде,
Бірақ, не нәрсе екені есімде жоқ…
Кешкі іңірге де, таңғы алекеуімге де ұқсамайтын өлара шақ.
Бір жаққа беталып бара жатырмын,
Бірақ, қайда бара жатқаным белгісіз.
Астымдағы жол, жол емес алып жыланның тілі екен деймін,
Бағзыда кездейсоқ жартасқа айналған.
Кенет, ол теңіздегі майда малта тастарға өзгерді,
Суға батқан тас молалардай байырғы.
Әлдененің тамыры жыланның тіліндей тіземе оралып теңіз құйына тартады.
Құрғап қалған кенеземді кептірердей.
Үздіксіз қозғалыста теңізге тұншығып барамын.
Мынау қарғыс атқыр түстен оянғым келеді.
Соңғы үміт жетегімен теңіз бетінде қалқып оянған өзімді көрдім.
Теңіз жағасында өмір ұшқынының бар екеніне сенгендей.
Жағалаудағы енді пысқан өрік ағашына қырау қатқан,
Оған келіп мекеніне қайтқан жыл құстары қонып жатыр…
«Жыл құсы да жылына бір қайтады ғой» деп,
Анам шақырып жатыр екен деймін…
Мен де айқайлап жауап қайтарғым келеді,
Боз боранда мұнарланып жаңғырық та жоғалды.
Өзімді тоқтата алмай әлі қозғалақтап келемін.
Иә, бұл кәдімгі түс!
Оянғым келеді қарғыс атқыр осы түстен!
Санамда бір нәрсені ұмытқаным ғана есімде,
Бірақ, не нәрсе екені есімде жоқ…
Құдайды таңғалдырған кіршіксіз тазалық,
Құдайды құлазытқан меңіреу тыныштық,
Құдайды ойландырған шешімсіз бір сұрақ,
Құдайды ғашық қылған ғажайып сұлулық,
Құдайды жарылқаған аяулы шапағат,
Құдайды имендірген кінәсіз махаббат…
_ Сенде болса ғой…
Сені тағат таптырмаған аңсарлы сағыныш,
Сені елжіреткен мөп-мөлдір мейірім,
Сені арбаған әуейі сезімдер,
Сені сендірген құдіретті қасиет,
Сені мойындатқан шүбәсіз ақиқат,
Сені иландырған қалтқысыз адалдық,
_ Менде болса ғой…
Тыныштыққа мүлгіген қоңырқай үн,
Қиялдар тоғысындағы көпшіл ойым дірдек қағады.
Жалғыздықтан ләззат алуды үйрендім.
Беймәлім көшедегі мен - "мен" емес,
Менен гөрі көлеңкем ажарлы,
Сүреңсіз қала - тұманымен асем,
Жапырақсыз ағаш бұтақтары да сұлу.
Ұйқы алдындағы дәрменсіздіктей бір сәт.
Өмір нотасының қайсы иіріміне келдім,
Қайсы бір кілтін бастым.
Мен күткен соңғы нота әлі ойналмады.
Естілмеді тағдыр әнімнің сұлу әуені…
Әлдебір бақытты сәтімді есіме түсіріп,
Көше бұрышындағы естеліктер ғана мүсіркейді…
Сол бір үн алыстан тамылжып жетердей,
Сол әуен мені жалғыздықтан құтқарардай,
Жүрегімді қолыма алып елегіземін.
Бар өмірімді тәркі ететіндеймін сол сиқырлы саз үшін.
Ешқандай дүниеге айырбастамас ынтызарлықпен күтемін.
Материалды көшіріп жариялау үшін редакцияның немесе автордың жазбаша, ауызша рұқсаты қажет және Adebiportal.kz порталына гиперсілтеме берілуі тиіс. Авторлық құқық сақталмаған жағдайда ҚР Авторлық құқық және сабақтас құқықтар туралы заңымен қорғалады. adebiportal@gmail.com 8(7172) 57 60 14 (ішкі - 1060)
Мақала авторының көзқарасы редакцияның көзқарасын білдірмейді.
Ұлттық рух алыптары: Ахмет Байтұрсынұлы және Ғұмар Қараш үндестігі
Қаллеки театрында жаңа қойылым!
Мұқтар Әуезовтің “Абай жолы” роман-эпопеясы: атмосфера және стиль
«KitapTime – 2022» жалпы республикалық кітап фестивалі өтті
Бахман Гобади. Күрд киносын жетім балаға ұқсатамын
«Алтын сақа» байқауы мәресіне жетті
Шерағаңның туғанына 90 жыл
«Абай жолының» аудармасына Әуезовтің көңілі толмаған
Елордада өткен «Күй жәрмеңкесінде» Жамбыл жырлары оқылды
Ел қай кезде түзеледі?
Ахмет Салах әл-Мәһди. Күтпеген «келімсек»
Ұлттық рух алыптары: Ахмет Байтұрсынұлы және Ғұмар Қараш үндестігі
Ахмет Байтұрсынұлы: «Амалыңды түзет, түземесең, ешкімге кінә қойма»
Республикалық «Таласбек» сыйлығына шығарма қабылдау жалғасып жатыр
«Талтүс» романындағы Таласбек Әсемқұловтің қаламгерлік қолтаңбасы
Әбіш Кекілбаев. Сардар немесе Ыдырыс Ноғайбаев туралы сөз
Қирабаев тұрған үйге ескерткіш тақта қойылды
Баланы туғаннан бастап әдебиетке қызықтыра білу керек
Бақытгүл Баймолдақызы. Жылап аққан жылдарды көзімдегі...
Қаллеки театрында жаңа қойылым!
Махат Садық, Ескерткіштер – ел тарихы
Шалқар Дәулеткелді. Қыркүйек айының сарғайған жапырақтары
Жоба туралы Порталды қолдану ережесі
Авторлар мен баспаларға ISBN алу